

**ΕΡΤ2 - Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 διαμορφώνεται ως εξής :**

**ΠΑΡΑΣΚΕΥΗ 12 ΣΕΠΤΕΜΒΡΙΟΥ 2025 (Ξημερώματα ΣΑΒΒΑΤΟΥ 13.09.2025)**

**.............................................................................................................**

**01:30 ΠΑΓΚΟΣΜΙΟ ΠΡΩΤΑΘΛΗΜΑ ΑΝΟΙΚΤΟΥ ΣΤΙΒΟΥ - ΤΟΚΙΟ 2025  (Z) GR (Αλλαγή ώρας)**

**1η Ημέρα – Πρωί**

**Απευθείας μετάδοση από το Τόκιο (μέχρι τις 06:00)**

**.............................................................................................................**

**ΣΑΒΒΑΤΟ 13 ΣΕΠΤΕΜΒΡΙΟΥ 2025**

**.............................................................................................................**

**ΑΦΙΕΡΩΜΑ ΣΤΗ ΜΙΚΡΑΣΙΑΤΙΚΗ ΚΑΤΑΣΤΡΟΦΗ**

**07:00** **ΣΑΝ ΠΑΡΑΜΥΘΙ - ΕΡΤ ΑΡΧΕΙΟ  (E)**  **Κ8 W**
Σειρά ντοκιμαντέρ, που παρουσιάζει σημαντικές στιγμές, γεγονότα και ξεχωριστές ανθρώπινες ιστορίες, μέσα από την αφήγηση των πρωταγωνιστών τους.

**«Φιλιώ Χαϊδεμένου»** **(Αφιέρωμα στη Μικρασιατική Καταστροφή)**

Σαν παραμύθι… από την Ανατολή, η ζωή της **Φιλιώς Χαϊδεμένου,** της γυναίκας που αγωνίζεται να διατηρήσει άσβεστη τη φλόγα του Μικρασιατικού Πολιτισμού.

Η Φιλιώ Χαϊδεμένου αφηγείται με νοσταλγία τα όμορφα χρόνια της παιδικής και εφηβικής της ηλικίας στα Βούρλα. Διηγείται με κάθε λεπτομέρεια και συγκίνηση την υποδοχή, που επεφύλαξαν οι Μικρασιάτες στον Ελληνικό Στρατό, που έφτασε στα Βουρλά, τον Μάιο του 1919.

Οι συγκλονιστικές διηγήσεις της από τη Μικρασιατική Καταστροφή αποκαλύπτουν το μέγεθος της καταστροφής, την αγριότητα των Τούρκων, τα βάσανα και τον πόνο των Ελλήνων της Μικράς Ασίας.

Η Φιλιώ Χαϊδεμένου περιγράφει τη ζωή της στην Ελλάδα, τους αγώνες της για τη δημιουργία μνημείου προς τιμήν εκείνων που χάθηκαν στην Καταστροφή και την επιστροφή της στα Βούρλα.

Τα λόγια της, που βγαίνουν από τα βάθη της ψυχής της, συγκλονίζουν και αγγίζουν την ψυχή κάθε Έλληνα και το παραμύθι της γίνεται η προσωπική ιστορία κάθε πρόσφυγα, που έχει διωχθεί από την πατρίδα του.

**Σκηνοθεσία-σενάριο:** Νίκος Παπαθανασίου

**Ρεπορτάζ:** Γιώργος Αποστολίδης

**Κείμενα-αφήγηση:** Κάλλια Καστάνη

**Μουσική επιμέλεια:** Ρενάτα Δικαιοπούλου

**Μοντάζ:** Θανάσης Αρβανίτης

**Κάμερα:** Χρήστος Κουτέλης

**Ήχος:** Δημήτρης Φουκαράκης

**Τίτλοι:** Ντίνα Τρουμπέτα

**Διεύθυνση παραγωγής:** Κατερίνα Κατωτάκη

**Παραγωγή:** ΕΡΤ Α.Ε.

**Έτος παραγωγής:** 1999

**Διάρκεια:**44΄

**ΑΦΙΕΡΩΜΑ ΣΤΗ ΜΙΚΡΑΣΙΑΤΙΚΗ ΚΑΤΑΣΤΡΟΦΗ**

**08:00 ΠΡΟΣΩΠΙΚΑ - ΕΡΤ ΑΡΧΕΙΟ  (E)  Κ8 W**

**Με την Έλενα Κατρίτση**

**«Γυναίκες της Σμύρνης»** **(Αφιέρωμα στη Μικρασιατική Καταστροφή)**

Για τις Σμυρνιές έλεγαν ότι ενώ σε όλους τους τόπους προσέχει κανείς την όμορφη γυναίκα, στη **Σμύρνη** προσέχει την άσχημη γιατί ξεχωρίζει ανάμεσα στο πλήθος των όμορφων γυναικών!

Όσοι επισκέφθηκαν τη Σμύρνη τον καιρό της ακμής της, περιγράφουν με εγκωμιαστικά σχόλια το εξαίσιο κάλλος των γυναικών αλλά και τη μόρφωσή τους.

Στη Σμύρνη, η εκπομπή συνάντησε γυναίκες διαφορετικών ηλικιών, θρησκευμάτων, απόψεων. Γεμάτες μνήμες και εικόνες από το παρελθόν αλλά και με σκέψεις και όνειρα για το μέλλον. Κάποιες αναζητούν με αγωνία τις ρίζες τους, ενώ κάποιες άλλες αγωνιούν να κρατήσουν ζωντανή την ελληνική γλώσσα και παράδοση.

Μια αυθεντική Σμυρνιά, η οποία ζει όλα της τα χρόνια στο ίδιο σπίτι, το οποίο ανήκει στην οικογένειά της για περισσότερα από 130 χρόνια.

Μια Τουρκοκρητικιά, η οποία μετά την απώλεια του πατέρα της έμαθε Ελληνικά μέσα σε 6 μήνες για να ψάξει να βρει τις ρίζες της στην Κρήτη.

Μια Ελληνίδα, με παππού και γιαγιά Μικρασιάτες, η οποία επέλεξε τα τελευταία χρόνια τη Σμύρνη ως τόπο διαμονής και εργασίας.

Μια μουσουλμάνα μητέρα 2 παιδιών που γεννήθηκε και ζει στη Σμύρνη, μιλά για την Ελλάδα και για τη θέση της γυναίκας στην Τουρκία σήμερα,

Η κυρία Κατερίνα, η Οζλέμ, η Μαρία, η Σελίν, η Αθηνά. Καθεμία απ’ αυτές τις γυναίκες έχει τη δική της ξεχωριστή ιστορία να μας αφηγηθεί. Όλες, όμως, τις ενώνει η αγάπη που νιώθουν για τη Σμύρνη.

Πολλοί γνώρισαν τη Σμύρνη μέσα από τις διηγήσεις παππούδων και γιαγιάδων. Οι περισσότεροι απ’ αυτούς φεύγοντας πήραν μαζί τους ως μοναδική περιουσία, τις πολύτιμες αναμνήσεις τους.

Ακόμα, τέσσερις μαρτυρίες γυναικών, μεγάλων προσωπικοτήτων, που γεννήθηκαν στο «Λουλούδι της Ιωνίας», όπως αποκαλούσαν τη Σμύρνη οι Έλληνες, σε μια κατάθεση ψυχής που θα συγκλονίσει και θα ξυπνήσει εικόνες και μνήμες της παλιάς κοσμοπολίτικης Σμύρνης.

Η μεγάλη συγγραφέας του συγκλονιστικού βιβλίου «Ματωμένα Χώματα», **Διδώ Σωτηρίου,** η **Ιωάννα Σεφερειάδη-Τσάτσου,** αδελφή του νομπελίστα ποιητή μας Γιώργου Σεφέρη, η **Χρύσα Κοσκέρογλου,** κόρη καπνέμπορα και η **Φανή Καρακατσάνη-Βαρσακέλη,** κόρη βιομηχάνου υποδημάτων της Σμύρνης, συγκινούν με τα λόγια τους και αναμοχλεύουν θύμισες, κόντρα στη λησμονιά του χρόνου.

**Παρουσίαση-αρχισυνταξία:** Έλενα Κατρίτση
**Επιμέλεια εκπομπής:** Μαρία Θανοπούλου
**Διεύθυνση παραγωγής:** Θανάσης Δαλμάτσος
**Σκηνοθεσία:** Μάνος Βελάνης

**ΠΑΙΔΙΚΟ ΠΡΟΓΡΑΜΜΑ K GR**

**09:00 ΜΙΑΜ ΚΙ ΕΞΩ (Ε)**

***(KIDS COOKOUT)***
**Παιδική** **σειρά μαγειρικής, παραγωγής Καναδά 2021**

Όταν μένεις και μεγαλώνεις μακριά από τον τόπο καταγωγής σου, ένα πράγμα που σίγουρα ενώνει την κοινότητά σου είναι το φαγητό.

Δέκα παιδιά και οι οικογένειές τους μας καλούν σε ένα υπαίθριο γεύμα, με συνταγές της πατρίδας τους.

**Επεισόδιo 7ο: «Εμανουέλ, Κολομβία» & Επεισόδιo 8ο: «Χαβιέρ, Νέα Ζηλανδία»**

**09:15 ΑΡΙΘΜΟΚΥΒΑΚΙΑ – Α΄ ΚΥΚΛΟΣ (Ε)**

***(NUMBERBLOCKS)***
**Παιδική σειρά κινούμενων σχεδίων, παραγωγής Ηνωμένου Βασιλείου 2017**

Είναι αριθμοί ή κυβάκια;

Και τα δύο.

Αφού κάθε αριθμός αποτελείται από αντίστοιχα κυβάκια. Αν βγάλεις ένα και το βάλεις σε ένα άλλο, τότε η πρόσθεση και η αφαίρεση γίνεται παιχνιδάκι.

Η βραβευμένη με BAFΤΑ στην κατηγορία εκπαιδευτικών προγραμμάτων σειρά «Numberblocks», με πάνω από 400 εκατομμύρια θεάσεις στο youtube έρχεται στην Ελλάδα από την ΕΡΤ, για να μάθει στα παιδιά να μετρούν και να κάνουν απλές μαθηματικές πράξεις με τον πιο διασκεδαστικό τρόπο.

**Επεισόδιο 20ό: «Ο θησαυρός του εξάγωνου νησιού»**

**09:35 Ο ΛΟΥΙ ΖΩΓΡΑΦΙΖΕΙ – Α΄ ΚΥΚΛΟΣ**

***(LOUIE)***
**Παιδική σειρά κινούμενων σχεδίων,** **παραγωγής Γαλλίας 2006-2009**

Μόλις έμαθες να κρατάς το μολύβι και θέλεις να μάθεις να ζωγραφίζεις;
Ο Λούι είναι εδώ για να σε βοηθήσει.
Μαζί με τη φίλη του, τη Γιόκο την πασχαλίτσα, θα ζωγραφίσεις δεινόσαυρους, αρκούδες, πειρατές, αράχνες και ό,τι άλλο μπορείς να φανταστείς.

**«Η νεράιδα του ουράνιου τόξου»**

**10:00 ΖΙΓΚ ΚΑΙ ΣΑΡΚΟ – Β΄ & Γ΄ ΚΥΚΛΟΣ  (E)
*(ZIG & SHARKO – SEASON 2 & 3)***
**Παιδική σειρά κινούμενων σχεδίων, παραγωγής Γαλλίας 2015-2018**

Ο Ζιγκ και ο Σάρκο κάποτε ήταν οι καλύτεροι φίλοι, μέχρι που στη ζωή τους μπήκε η Μαρίνα.

Ο Σάρκο έχει ερωτευτεί τη γοητευτική γοργόνα, ενώ ο Ζιγκ το μόνο που θέλει είναι να την κάνει ψητή στα κάρβουνα.

Ένα ανελέητο κυνηγητό αρχίζει.

Η ύαινα, ο Ζιγκ, τρέχει πίσω από τη Μαρίνα για να τη φάει, ο καρχαρίας ο Σάρκο πίσω από τον Ζιγκ για να τη σώσει και το πανδαιμόνιο δεν αργεί να επικρατήσει στο εξωτικό νησί τους.

**Επεισόδιο 45ο: «Μαρίνα από μετάξι» & Επεισόδιο 46ο: «Κομμώσεις, ο Ζιγκ» &** **Επεισόδιο 51ο: «Ατίθασα νιάτα» & Επεισόδιο 52ο: «Το κουτί μου»**

**10:30 ΑΝΑΚΑΛΥΠΤΟΝΤΑΣ ΤΟΝ ΚΟΣΜΟ (Ε) Κ W**

**Παιδική εκπομπή που συνδυάζει τη μάθηση με την ψυχαγωγία, προσφέροντας στους μικρούς θεατές μια μοναδική ευκαιρία να ανακαλύψουν νέες γνώσεις με τρόπο που προάγει τη φαντασία και την περιέργεια.**

Η τηλεοπτική αυτή εκπομπή της **ΕΡΤ** με παρουσιαστές δύο παιδιά, διαφορετικά κάθε φορά, που εξερευνούν τον κόσμο γύρω τους, αποτελεί μια πρωτότυπη και δημιουργική προσέγγιση στην παιδική ψυχαγωγία και εκπαίδευση. Μια μύηση των παιδιών στον κόσμο της επιστήμης και της τεχνολογίας μέσα από διασκεδαστικά και εκπαιδευτικά θέματα, όπως η ενέργεια, η φύση, οι εφευρέσεις κ.ά.

Η εκπομπή διατηρεί τη διαδραστικότητα και τη χαρούμενη ατμόσφαιρα, με ξεναγήσεις, παιχνίδια, πειράματα και συμμετοχή των παιδιών σε όλα τα στάδια της μάθησης, κάνοντας την επιστήμη και την τεχνολογία προσιτές και διασκεδαστικές.

Κάθε επεισόδιο αποτελείται από **δύο μέρη.**

Στο **πρώτο μέρος** τα παιδιά επισκέπτονται συγκεκριμένες τοποθεσίες που σχετίζονται με τη θεματολογία του εκάστοτε επεισοδίου, όπου ο υπεύθυνος του συγκεκριμένου χώρου τα ξεναγεί και απαντάει στις απορίες τους.

Στο **δεύτερο μέρος,** οι νεαροί παρουσιαστές βρίσκονται στο εργαστήριο ενός επιστήμονα και πραγματοποιούν υπό την καθοδήγησή του συναρπαστικά πειράματα, εμβαθύνοντας έτσι με πρακτικό τρόπο στο θέμα του εκάστοτε επεισοδίου.

Η εκπομπή αυτή αποτελεί ένα καινοτόμο εργαλείο, τόσο για την εκπαίδευση όσο και για την ψυχαγωγία, με σκοπό την ανάπτυξη μιας νέας γενιάς παιδιών με περιέργεια και γνώση για τον κόσμο που τα περιβάλλει.

**Στόχοι εκπομπής:**

• Ενίσχυση της περιέργειας και της δημιουργικότητας των παιδιών.

• Προώθηση της γνώσης και της εκπαίδευσης με διασκεδαστικό τρόπο.

• Ανάδειξη της αξίας της συνεργασίας και της επίλυσης προβλημάτων.

• Προσφορά έμπνευσης για νέες δραστηριότητες και ενδιαφέροντα.

**Παρουσίαση:** Χρήστος Κυριακίδης
**Τα επεισόδια της εκπομπής σκηνοθετούν οι:** Δημήτρης Άντζους, Αλέξανδρος Κωστόπουλος, Πάρης Γρηγοράκης, Ελίζα Σόρογκα κ.ά.
**Μοντάζ:** Νίκος Δαλέζιος
**Διεύθυνση φωτογραφίας:** Δημήτρης Μαυροφοράκης
**Ηχοληψία:** Παναγιώτης Κυριακόπουλος
**Διεύθυνση παραγωγής:** Γιάννης Πρίντεζης
**Οργάνωση παραγωγής:** Πέτρος Λενούδιας
**Βοηθός παραγωγής:** Στέργιος Παπαευαγγέλου
**Γραμματεία παραγωγής:** Γρηγόρης Δανιήλ
**Σχεδιασμός τίτλων:** Νίκος Ζάππας
**Εκτέλεση παραγωγής:** SEE – Εταιρεία Ελλήνων Σκηνοθετών, για την ΕΡΤ Α.Ε.

**Έτος παραγωγής:** 2025

**Eπεισόδιο 21ο:** **«Η δύναμη του αέρα: Μία πηγή ενέργειας για τον άνθρωπο»**

Ο **Νικολής** και η **Ειρήνη** ταξιδεύουν σε ένα εντυπωσιακό Αιολικό Πάρκο, σε μια διαφορετική εκδρομή απ’ αυτές που έχουν συνηθίσει.

Φτάνοντας εκεί, και με τη βοήθεια του κυρίου **Δημήτρη,** εξερευνούν από κοντά μια τεράστια ανεμογεννήτρια, μπαίνουν στο εσωτερικό της και μαθαίνουν πώς αξιοποιείται η δύναμη του ανέμου για την παραγωγή ηλεκτρισμού. Αφήνονται να νιώσουν τη δύναμη της φύσης και να ζήσουν την εμπειρία της αξιοποίησής της από την τεχνολογία, μαθαίνοντας... να κοιτάζουν ψηλά!

Στη συνέχεια, στο εργαστήριο του επιστήμονα, τα παιδιά ανακαλύπτουν την επιστημονική αρχή της αιολικής ενέργειας και, μέσα από μια διασκεδαστική δραστηριότητα, κατασκευάζουν τη δική τους μικρή ανεμογεννήτρια, συνδυάζοντας παιχνίδι και γνώση με βιωματικό τρόπο.

Πλέον, μπορούν οι ίδιοι να θέσουν σε λειτουργία μια ανεμογεννήτρια και να παράξουν ηλεκτρισμό, ακόμη και αν είναι -προς το παρόν- σε μικρογραφία.

**Παρουσίαση:** Χρήστος Κυριακίδης

**Σκηνοθεσία-σενάριο:** Άλκης Σδούγκος

**11:00 ΕΛΛΗΝΙΚΗ ΣΕΙΡΑ: «ΛΩΞΑΝΤΡΑ» (Ε) Κ8 W**

**Το πρόγραμμα ισχύει ως έχει μέχρι τις 23:00, οπότε διαμορφώνεται ως εξής:**

**23:00 ΞΕΝΗ ΣΕΙΡΑ: «ΚΑΤΗΓΟΡΟΥΜΕΝΟΙ» (ACCUSED) K12 GR**

**00:35 ΕΛΛΗΝΙΚΗ ΣΕΙΡΑ: «ΧΩΡΙΚΑ ΥΔΑΤΑ» (Ε) Κ12 W (Αλλαγή ώρας)**

**Επεισόδιο 8ο**

**01:30 ΠΑΓΚΟΣΜΙΟ ΠΡΩΤΑΘΛΗΜΑ ΑΝΟΙΚΤΟΥ ΣΤΙΒΟΥ - ΤΟΚΙΟ 2025  (Z) GR (Ξημερώματα Κυριακής 14 Σεπτεμβρίου 2025) (Αλλαγή ώρας)**

**2η Ημέρα – Πρωί**

**Απευθείας μετάδοση από το Τόκιο (μέχρι τις 06:00)**

**06:00** **ΛΩΞΑΝΤΡΑ - ΕΡΤ ΑΡΧΕΙΟ  (E)**

**.............................................................................................................**

**ΚΥΡΙΑΚΗ 14 ΣΕΠΤΕΜΒΡΙΟΥ 2025**

**.............................................................................................................**

**ΑΦΙΕΡΩΜΑ ΣΤΗ ΜΙΚΡΑΣΙΑΤΙΚΗ ΚΑΤΑΣΤΡΟΦΗ**

**07:00 ΣΑΝ ΠΑΡΑΜΥΘΙ - ΕΡΤ ΑΡΧΕΙΟ  (E) Κ8 W**

Σειρά ντοκιμαντέρ, παραγωγής 2005, που παρουσιάζει σημαντικές στιγμές, γεγονότα και ξεχωριστές ανθρώπινες ιστορίες, μέσα από την αφήγηση των πρωταγωνιστών τους.

**«Από την Πόλη έρχομαι» (Αφιέρωμα στη Μικρασιατική Καταστροφή)**

Μεταφερόμαστε στη δύσκολη για τον Ελληνισμό περίοδο μετά τη Μικρασιατική Καταστροφή, όπου κάθε τι ελληνικό τελούσε υπό συνεχή διωγμό στο νέο Κεμαλικό κράτος.

Παρ’ όλα αυτά, η διασκορπισμένη και κατακερματισμένη γνώση, η εμπειρία και οι παραδόσεις των Ελλήνων της Ανατολίας συνέχισαν να επιζούν στα βιβλία, στις εφημερίδες, καθώς και σε περιοδικά της εποχής.

Μεγάλο κομμάτι αυτού του πνευματικού έργου βρίσκεται στη συλλογή του **Νίκου Κιουρκτσόγλου,** η οποία αριθμεί περί τα 7.500 βιβλία.

**Σενάριο-σκηνοθεσία:** Νίκος Παπαθανασίου
**Δημοσιογραφική επιμέλεια:** Τόνια Μανιατέα
**Κάμερα:** Ηλίας Λουκάς
**Μοντάζ-μιξάζ:** Γιώργος Παπαθανασίου
**Μουσική επιμέλεια:** Ρενάτα Δικαιοπούλου
**Οργάνωση παραγωγής:** Προκόπης Μπουρνάζος
**Παραγωγή:** ΕΡΤ Α.Ε. 2005

**08:00** **ΕΟΡΤΗ ΤΗΣ ΥΨΩΣΕΩΣ ΤΟΥ ΤΙΜΙΟΥ ΣΤΑΥΡΟΥ - ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ  (Z) W**
**Από τον Καθεδρικό Ιερό Ναό Αθηνών**

**10:45 ΕΘΝΙΚΗ ΣΥΜΦΩΝΙΚΗ ΟΡΧΗΣΤΡΑ ΤΗΣ ΕΡΤ (M) (Αλλαγή ώρας)**

**«Η επιστροφή του Οδυσσέα»**

**Το πρόγραμμα ισχύει ως έχει μέχρι τις 19:00, οπότε διαμορφώνεται ως εξής:**

**19:00 ΟΡΧΗΣΤΡΑ ΣΥΓΧΡΟΝΗΣ ΜΟΥΣΙΚΗΣ ΤΗΣ ΕΡΤ: «ΤΑΞΙΔΕΥΟΝΤΑΣ ΣΤΟΝ ΧΡΟΝΟ… 1954 - 2024» (Ε) W**

**Επετειακή συναυλία στο Θέατρο Λυκαβηττού για τα 70 χρόνια από την ίδρυση της ιστορικής Ορχήστρας Σύγχρονης Μουσικής της ΕΡΤ**

Η **Ορχήστρα Σύγχρονης Μουσικής της ΕΡΤ,** με αφορμή τα 70 χρόνια από την ίδρυσή της, παρουσίασε την Κυριακή 21 Ιουλίου 2024 στο Θέατρο Λυκαβηττού μια επετειακή συναυλία, με τίτλο **«Ταξιδεύοντας στον χρόνο… 1954 – 2024».**

Πρόκειται για μια αναδρομή στην εβδομηντάχρονη πορεία της ιστορικής Ορχήστρας, έναν φόρο τιμής στους δημιουργούς της, στους σπουδαίους μουσικούς που την υπηρέτησαν, καθώς και στους συνθέτες, ενορχηστρωτές, τραγουδιστές, ηθοποιούς και σολίστ που την τίμησαν με τη συνεργασία τους.

Την Ορχήστρα Σύγχρονης Μουσικής της ΕΡΤ διευθύνει ο **Γιώργος Αραβίδης.**

**Τραγουδούν (με αλφαβητική σειρά):** Γεράσιμος Ανδρεάτος, Φωτεινή Δάρρα, Μιχάλης Δημητρακάκος, Ιωάννα Εμμανουήλ, Βασίλης Λέκκας, Ανδριάνα Μπάμπαλη, 12ος Πίθηκος (Άκης Τσινίδης), Τζίνα Φωτεινοπούλου, Μπέττυ Χαρλαύτη.

**Παρουσίαση:** Ολύνα Ξενοπούλου

**Έτος παραγωγής:** 2024

**Ορχήστρα Σύγχρονης Μουσικής της ΕΡΤ
(Ορχήστρα Ποικίλης Μουσικής – Ελαφρά Ορχήστρα ΕΙΡ)**

Η  **Ορχήστρα  Σύγχρονης Μουσικής** ιδρύθηκε το 1954 από τον επιφανή συνθέτη και πιανίστα  Γιάννη Κωνσταντινίδη ή Κώστα Γιαννίδη – όπως ήταν γνωστός στο ευρύ κοινό – και τον μουσικοσυνθέτη Άκη Σμυρναίο (Γαληνό Κιουσόγλου).

Γνωστή ως **«Eλαφρά Ορχήστρα του ΕΙΡ»** αγαπήθηκε ιδιαίτερα εξαιτίας του ελκυστικού της ρεπερτορίου: αγαπημένα τραγούδια της εποχής, ελαφρά κλασικά έργα, οπερέτα και μουσική κυρίως από τον ελληνικό κινηματογράφο. Είναι η εποχή που ο ήχος της Ορχήστρας καταγράφεται και συνοδεύει πολλές δημοφιλείς ελληνικές ταινίες των δεκαετιών του ’50 και του ’60. Κορυφαία  υπήρξε η συμμετοχή της στα πρώτα «Φεστιβάλ Ελαφρού Τραγουδιού» όπου σ’ αυτά τραγουδήθηκαν οι πρώτες επιτυχίες του Μ. Χατζιδάκι και του Μ. Θεοδωράκη. Η αναβίωση του «Φεστιβάλ Τραγουδιού Θεσσαλονίκης» το 2005 σηματοδότησε την επιστροφή  και συμμετοχή της  Ορχήστρας  Σύγχρονης  Μουσικής  στον ιστορικό θεσμό.

Το 1974, η Ορχήστρα υπό την καθοδήγηση του Μάνου Χατζιδάκι μετονομάσθηκε σε **«Oρχήστρα Ποικίλης Μουσικής της ΕΡΤ»** και εμπλούτισε το σχήμα και το ρεπερτόριό της. Συνέχισε τις συνεργασίες της με τους δόκιμους καλλιτέχνες της εποχής, καταγράφοντας το μουσικό γίγνεσθαι εκείνης της περιόδου. Καλλιτεχνικοί διευθυντές της Ορχήστρας Ποικίλης Μουσικής διετέλεσαν οι: Μιχάλης Ροζάκης, Κυριάκος Σφέτσας και Βασίλης Τενίδης, ενώ μόνιμος αρχιμουσικός της ήταν ο Λευτέρης Χαλκιαδάκης.

Επί καλλιτεχνικής διευθύνσεως των Μουσικών Συνόλων της ΕΡΤ από τον Μίκη Θεοδωράκη, η Ορχήστρα απέκτησε αριθμητικά τη φυσιογνωμία ενός πλήρους οργανικoύ συνόλου αποτελούμενου από 70 μουσικούς και μετονομάσθηκε σε **«Oρχήστρα Σύγχρονης Μουσικής της ΕΡΤ».**

Από το 2020 μουσικός διευθυντής της Ορχήστρας είναι ο **Γιώργος Αραβίδης.**

**21:00 ΞΕΝΗ ΤΑΙΝΙΑ: «ΕΡΩΤΑΣ ΑΠΟ ΤΗΝ ΑΡΧΗ» Κ8 GR**

**22:45 «ROCKFIELD: THE STUDIO ON THE FARM» Κ12 GR Α' ΤΗΛΕΟΠΤΙΚΗ ΜΕΤΑΔΟΣΗ**

**Μουσικό ντοκιμαντέρ, παραγωγής BBC 2020**

**23:50 ΕΛΛΗΝΙΚΗ ΣΕΙΡΑ: «ΧΩΡΙΚΑ ΥΔΑΤΑ» (Ε) Κ12 W**

**Eπεισόδιο 9ο**

**00:45 ΜΝΗΜΕΣ ΓΗΠΕΔΩΝ (Ε) Κ8 W**

**«Η Βερούλη και η Σακοράφα»**

Στη δεκαετία του ’80, ο στίβος τράβηξε τα φώτα της δημοσιότητας στην Ελλάδα, για μερικά χρόνια, μέσα από την αντιπαλότητα της **Άννας Βερούλη** και της **Σοφίας Σακοράφα.** Σπουδαίες ακοντίστριες και εντελώς διαφορετικές ως άνθρωποι. Ο ανταγωνισμός τους δεν ήταν μόνο αθλητικός αλλά πέρασε και σε προσωπικό επίπεδο. Η Βερούλη κέρδισε το χρυσό στους Πανευρωπαϊκούς της Αθήνας και η Σακοράφα το χάλκινο. Λίγες μέρες αργότερα, η Σοφία κατέρριψε το παγκόσμιο ρεκόρ. Η τότε αντιπαλότητά τους ξεχάστηκε με το πέρασμα των χρόνων, όμως αποτέλεσε ένα σπουδαίο κεφάλαιο στην ιστορία του εγχώριου στίβου.

**Σκηνοθεσία-σενάριο-κείμενα:** Ηλίας Γιαννακάκης

**01:00 ON THE ROAD - ΕΡΤ ΑΡΧΕΙΟ (E) ημέρας Κ8 W**

**01:30 ΠΑΓΚΟΣΜΙΟ ΠΡΩΤΑΘΛΗΜΑ ΑΝΟΙΚΤΟΥ ΣΤΙΒΟΥ - ΤΟΚΙΟ 2025  (Z) GR (Ξημερώματα Δευτέρας 15 Σεπτεμβρίου 2025) (Αλλαγή ώρας)**

**3η Ημέρα – Πρωί**

**Απευθείας μετάδοση από το Τόκιο (μέχρι τις 06:00)**

**06:00**  **ΧΑΙΡΕΤΑ ΜΟΥ ΤΟΝ ΠΛΑΤΑΝΟ  (E)**

**.............................................................................................................**

**ΠΕΜΠΤΗ 18 ΣΕΠΤΕΜΒΡΙΟΥ 2025**

**..............................................................................................................**

**19:00 ΜΕΣΟΓΕΙΟΣ (Ε) «Σλοβενία» Κ8 W**

**20:00 ΟΙ ΜΟΥΣΙΚΕΣ ΤΟΥ ΚΟΣΜΟΥ - ΕΡΤ ΑΡΧΕΙΟ  (E)  Κ8 W**

**Μουσική σειρά ντοκιμαντέρ, παραγωγής 2010**

Οι **«Μουσικές του κόσμου»** επιχειρούν ένα πολύχρωμο μουσικό ταξίδι από παραδοσιακούς ήχους και εξωτικούς ρυθμούς, μέχρι ηλεκτρονικά ακούσματα και πειραματικές μουσικές προσεγγίσεις.

**«Jazz in Athens»**

Μπορεί η απόσταση που χωρίζει χιλιομετρικά την Αθήνα από τη Νέα Υόρκη να είναι μεγάλη, αλλά από μουσική άποψη, η απόσταση αυτή έχει μικρύνει χάρη στους Έλληνες τζαζίστες.

Και επειδή κάθε μουσικός κουβαλά και παίζει με τη δική του ψυχή, έτσι και ο Έλληνας τζαζίστας, παθιασμένος και δεμένος με την παράδοσή του, προσθέτει στο πλέον κλασικό μουσικό είδος του αιώνα μας, την jazz, το δικό του ύφος και την ντύνει με το δικό του χρώμα.

Οι **«Μουσικές του κόσμου»** παρουσιάζουν το **«Jazz in Athens»** και αφήνουν τους Έλληνες μουσικούς να μας παρασύρουν με νότες και μέτρα γνήσιας αυθεντικής jazz, να εκφράσουν πότε με τσαμπουκά και πότε με παράπονο τα δικά τους blues και να μας ξεσηκώσουν με τη funky-soul «made by the Greeks».

**Σκηνοθεσία - φωτογραφία:** Χρήστος Μπάρμπας

**Παραγωγή:** Onos Productions

**21:00 ΞΕΝΗ ΤΑΙΝΙΑ Κ12 GR**

**«Η Πέγκι Σου παντρεύτηκε» (Peggy Sue Got Married)**

**23:00 ΞΕΝΗ ΣΕΙΡΑ: «ΚΑΤΗΓΟΡΟΥΜΕΝΟΙ» (ACCUSED) (E)  Κ12 GR**

**Επεισόδια 11ο και 12ο**

**Νυχτερινές Επαναλήψεις**

**01:00 ΛΩΞΑΝΤΡΑ (Ε) ημέρας W**

**01:50 ΟΔΟΣ ΙΠΠΟΚΡΑΤΟΥΣ (Ε) ημέρας W**

**.................................................................................................................**